Tähtilordi

Tähtilordi (), oikealta nimeltään Peter Quill, on Marvel-kustantamon sarjakuvien supersankarihahmo, joka esiintyi ensi kerran Marvel Preview -lehden numerossa 4 (tammikuu 1976). Hahmon loivat Steve Englehart ja Steve Gun. Peter Quillin äiti on Meredith Quill ja isä Spartaxin keisari J’Son, mikä johtaa hänen tulemiseensa planeettojenväliseksi lainvartijaksi.

Tähtilordin aiemmat esiintymiset olivat kuitenkin vähemmän merkittäviä, kunnes hahmo sai tärkeän roolin sarjakuvista Annihilation (2006) ja Annihilation: Conquest (2007). Vuonna 2008 alkaneessa uudessa Guardians of the Galaxy -sarjakuvassa hän ryhtyi johtamaan avaruudessa toimivaa supersankariryhmää Galaksin Vartijat, joka oli uusi kokoonpano vuonna 1969 toimineesta samannimisestä supersankariryhmästä. Chris Pratt on näytellyt hahmoa Marvel Cinematic Universen elokuvissa alkaen vuoden 2014 elokuvasta Guardians of the Galaxy.

Hahmon fiktiivinen historia
Tehtyään pakkolaskun Maahan, J’son tapaa Meredith Quillin, joka majoittaa hänet luokseen. J’son ja Meredith rakastuvat toisiinsa, mutta korjattuaan aluksensa J’son joutui lähtemään sotaan. Meredith oli kuitenkin J’sonin tietämättä tullut raskaaksi ja synnytti myöhemmin pojan nimeltä Peter Quill. 10 vuotta myöhemmin Badoon-sotilaat tappoivat Meredithin ja yrittivät tappaa myös Peterin estääkseen J’sonin sukua jatkumasta. Peter ampuu avaruusolennot ja löytää sattumalta isänsä aseen ennen kuin pakenee Badoonien jälkeensä jättämällä aluksella. Peter päätyy orpokotiin ja liittyy myöhemmin NASAan.<ref name="GotGPointOne">Guardians of the Galaxy Vol. 3 #0.1 (huhtikuu 2013)</ref>

Vuosia myöhemmin hänen aluksensa vaurioituu ja jää ajelehtimaan avaruuteen mistä Yondun (tämä Yondu oli vaihtoehtoisesta tulevaisuudesta tulevan ja alkuperäisiin Galaksin Vartijoihin kuuluvan Yondu Udontan esi-isä) johtamat avaruusrosvot, Ravagerit, löytävät hänet. Pelastuttuaan Peter yrittää varastaa näiden aluksen, huijataen jokaista avaruusrosvoista ja lyöden jopa itse Yondun tajuttomaksi. Herättyään Yondu vapautui ja antoi Peterille kaksi vaihtoehtoa: joko hänet heitettäisiin avaruuteen tai tapettaisiin suoraan aluksessa. Mutta Peter pyytääkin sen sijaan, että saisi liittyä Ravagereihin. Yondu ei suostu, ennen kuin ymmärtää heidän molempien olevan "lapsia vailla kotia". Vaikka hän olikin Ravagereille pelkkä siivooja, Peter käytti tilaisuutta hyväkseen oppiakseen avaruudesta kaiken.

Myöhemmin Tähtilordi on kuolla kohdatessaan Langenneen, yhden entisistä Galactuksen apulaisista, ja lisäksi Tähtilordin alus tuhoutuu. Kaksikko vangitaan galaksienväliseen vankilaan, Kylniin.Thanos #9: Divine Madness (kesäkuu 2004)Thanos #11: The Fallen (elokuu 2004) Supersankari Nova vapauttaa Tähtilordin, joka päätyy auttamaan häntä sodassa Annihilusia vastaan.Annihilation #2: Nice Try, Drax (marraskuu 2006)'Annihilation #4: Revelation (tammikuu 2007)</ref>Annihilation #5: Ascension (helmikuu 2007)Annihilation #6: Finale (maaliskuu 2007) Tähtilordi toimii myöhemmin krii-kenraali Ronan Syyttäjän neuvonantajana.

Kun Phalanx valtaa kriiden kotiplaneetta Halan, Tähtilordi johtaa kapinaa valloittajia vastaan.Annihilation: Conquest - Starlord #1 (ssyskuu 2007)<ref>Annihilation: Conquest - Starlord #2 (lokakuu 2007)Annihilation: Conquest - Starlord #4 (joulukuu 2007)</ref> Estääkseen toisen galaksienvälisen sodan, Tähtilordi muodostaa uuden kokoonpanon Galaksin Vartijoista. He ovat "ennakoivia" ja pyrkivät tekemään ennaltaehkäiseviä iskuja galaktisia uhkia vastaan,<ref>Guardians of the Galaxy Vol. 2 #1: Somebody's Got to Do It (heinäkuu 2008) mutta epäonnistuvat estämään sodan kriiden ja Shi’arin välillä. Thanoksen toimien seurauksena toisen universumin uhatessa hedän universumiaan, Tähtilordi ja Nova ovat valmiita uhraamaan itsensä Thanoksen pysäyttämiseksi, mutta Nova on ainut, joka kuolee, ja Thanos pääsee pakoon.Guardians of the Galaxy Vol. 3 #19: You handed the cosmic cube over to Thanos?! (marraskuu 2014)

 Muissa medioissa 
 Elokuva 
 Animaatio 
 Tähtilordi tekee cameoesiintymisen animaatioelokuvassa Planet Hulk yhtenä Sakaarin gladiaattoriareenan katsojista.

 Marvel Cinematic Universe 
 Chris Pratt näyttelee Peter Quilliä / Tähtilordia Marvel Studiosin elokuvassa Guardians of the Galaxy. Äitinsä Meredithin kuoltua syöpään, Peter poistuu sairaalasta kyynelehtien ja joutuu saman tien avaruusolentojen kaappaamaksi. 26 vuotta myöhemmin hän on osa Yondu Udontan Ravager-ryhmittymän miehistöä ja kokenut monia seikkailuja eri puolilla galaksia. Peter joutuu kuitenkin keskelle Xandarin Nova-joukkojen sekä krii-sotalordi Ronan Syyttäjän välistä valtataistelua ja lisäksi Yondu alkaa jahdata häntä, koska ei tuonut tälle planeetta Moragilta löynynyttä palloa, jonka sisällöksi paljastui Voimakivi, yksi kuudesta Ikuisuuskivestä. Elokuvan ajan Peter kantaa mukanaan ainoina Maasta ottaminaan tavaroinaan Sonyn Walkman-kasettinauhuria ja sen sisällä olevaa C-kasettia, joka sisältää useita tunnettuja kappaleita vuosien 1967 ja 1979 väliltä.
 Pratt palasi rooliinsa elokuvan jatko-osassa Guardians of the Galaxy Vol. 2 (2017). Elokuvassa Quill saa tietää isänsä olevan Ego, Elävä Planeetta, celestiaali, joka muodosti planeetan alkuperäisten aivojensa ympärille ja loi ihmisavatarin kommunikoidakseen muiden elollisten olentojen kanssa. Quill oli perinyt isänsä voimat ja Ego opetti hänelle niiden käyttöä. Vaikka Quill onkin aluksi innoissaan voimistaan, hän kääntyy isäänsä vastaan kun tämä paljastaa tarkoituksella istuttaneen aivokasvaimen hänen äitiinsä, jotta Egon kiintymys tähän ei olisi haitannut Egon suunnitelmaa tehdä kaikista maailmankaikkeuden planeetoista kehonsa jatkeita. Quill pidättelee Egoa celestiaalin voimillaan, kunnes muut Galaksin Vartijat tuhoavat Egon aivot ja Yondu uhraa itsensä auttaakseen Quillin pakoon planeetan tuhoa. Vartijat pitävät Yondulle hautajaiset ja Quill pitää Yondua oikeana isänään. Yondun perämies Kraglin antoi Quillille Zune-laitteen Egon tuhoaman Walkmanin tilalle.
 Elokuvassa Avengers: Infinity War (2018) Quill ja muut Vartijat pelastavat Thorin asgardilaisten pakoaluksen jäänteiden keskeltä ja kuulevat tätltä Thanoksen pyrkimyksistä kerätä kaikki kuusi Ikuisuuskiveä. Quill, Gamora, Drax ja Mantis menevät Knowhereen, missä Thanos oli jo vienyt Keräilijältä Todellisuuskiven. Gamora paljastaa tietävänsä missä Sielukivi ja pyytää Quilliä tappamaan hänet, jos Thanos yrittäisi saada sen selville. Quill ei kuitenkaan pysty pitämään lupaustaan ja Thanos onnistuu kaappaamaan Gamoran. Quill, Drax ja Mantis tapaavat Titanille, Thanoksen kotiplaneetalle, missä he tapaavat Tony Starkin, Stephen Strangen ja Peter Parkerin ja käyvät näiden kanssa taisteluun Thanosta vastaan. He saavat etulyöntiaseman, kunnes Quillille paljastuu, että Thanos oli tappanut Gamoran saadakseen Sielukiven. Quill raivostuu ja Thanos onnistuu vapautumaan sankareiden otteesta. Elokuvan lopussa, kun Thanos saa kaikki Ikuisuuskivet ja napsauttaa Ikuisuuden rautahanskalla sormiaan tuhotakseen puolet maailmankaikkeuden elollisista olennoista, Quill on yksi niistä, jotka muuttuvat tuhkaksi.
 Elokuvassa Avengers: Endgame (2019) James Rhodes ja Nebula matkustavat vuoteen 2014 noutaakseen sen version Voimakivestä ja tyrmäävät menneisyyden Quillin sen saamiseksi. Nykypäivän Quill ja muut Galaksin Vartijat palautuvat ennalleen Bruce Bannerin käytettyä Ikuisuuskiviä Starkin rakentamalla hanskalla ja osallistuvat taisteluun vuodesta 2014 nykyhetkeen matkustanutta Thanosta ja tämän joukkoja vastaan. Hän kohtaa lyhyesti vuodesta 2014 tulleen Gamoran, joka ei tunne häntä. Taistelu päättyy Starkin uhrattua itsensä tuhotakseen Ikuisuuskivillä koko Thanoksen armeija ja Starkin hautajaisten jälkeen Quill ja muut Vartijat lähtevät Maasta Thor mukanaan.
 Elokuvassa Thor: Love and Thunder (2022) autettuaan Thoria ja Korgia useilla eri seikkailuilla, heidän tiensä näistä erkaantuvat, kun Thor lähtee pelastamaan Sifiä, joka oli haavoittunut taistelussa Gorria, Jumalten teurastajaa vastaan. Ennen tätä Tähtilordi neuvoo Thoria, ettei tämän pitäisi vältellä muista välittämistä vain menettämisen pelon vuoksi.
Pratt palaa rooliinsa Disney+-spesiaalissa The Guardians of the Galaxy Holiday Special (2022) ja elokuvassa Guardians of the Galaxy Vol. 3'' (2023).

Tähtilordia näytelleet

Lähteet

Aiheesta muualla 
 Marvel-kustantamon kotisivujen osuus Tähtilordista 

Marvel-universumin supersankarit
Galaksin Vartijat